**МОДЕЛ УГОВОРА О ЈАВНОЈ НАБАВЦИ ДОБАРА**

Кладово, \_\_\_\_\_\_\_\_2023. године

**УГОВОРНЕ СТРАНЕ**

**ОПШТИНСКА УПРАВА КЛАДОВО**, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа заменики начелника, **Душан Белић** (у даљем тексту: НАРУЧИЛАЦ)

и

***УКОЛИКО ПОНУЂАЧ ПОДНОСИ ПОНУДУ САМОСТАЛНО***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назив предузећа, адреса, седиште, матични број, шифра делатности, ПИБ, број текућег рачуна, име лица које заступа фирму,) као најповољнији понуђач (у даљем тексту: **ИЗВРШИЛАЦ**)

***У СЛУЧАЈУ ПОДНОШЕЊА ПОНУДЕ СА ПОДИЗВОЂАЧЕМ:***

Подизвођачу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив и седиште подизвођача)са \_\_\_\_\_\_\_\_\_\_\_\_\_\_\_\_\_\_% учешћа се поверава извршење \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Подизвођачу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив и седиште подизвођача)са \_\_\_\_\_\_\_\_\_\_\_\_\_\_\_\_\_% учешћа се поверава извршење \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Закључиле су дана \_\_\_\_\_\_\_\_\_\_\_\_\_\_\_\_\_2023. године.

***У СЛУЧАЈУ ПОДНОШЕЊА ЗАЈЕДНИЧКЕ ПОНУДЕ (ГРУПА ПОНУЂАЧА)***

ГРУПЕ ПОНУЂАЧА који су се на основу Споразума број \_\_\_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ 2023. године који је саставни део овог Уговора, међусобно и према Наручиоцу обавезали на извршење предметне јавне набавке, односно овог Уговора

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назив предузећа, адреса, седиште, матични број, шифра делатности, ПИБ, број текућег рачуна, име лица које заступа фирму,) као **члан групе који је носилац посла**, односно који је поднео понуду и који ће заступати групу понуђача пред Наручиоцем и који ће у име групе понуђача потписати уговор, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извођач радова)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назив предузећа, адреса, седиште, матични број, шифра делатности, ПИБ, број текућег рачуна, име лица које заступа фирму,) (члан групе понуђача).

Уговорне стране сагласно констатују:

-да је Наручилац дана **13.07.2023. године**, под бројем **404-89/2023-III** донео Одлуку о спровођењу поступка јавне набавке.

-да је Наручилац у складу са Законом о јавним набавкама („Сл. гласник РС”, бр. 91/2019, у даљем тексту: Закон) спровео отворени поступак јавне набавке број **404-89/2023-III –** Набавка, транспорт и монтажа мобилијара.

- да је Извршилац на основу позива за достављање Понуда дана\_\_\_\_\_ 2023. године доставио Понуду заведену под бројем (наш бр.)\_\_\_\_\_\_ , која се налази у прилогу Уговора и чини његов саставни део.

- да Понуда Извршиоца у потпуности одговара свим условима из Закона, захтевима конкурсне документације, као и техничким спецификацијама.

- да је Наручилац на основу члана 146. Закона донео Одлуку о додели уговора бр. \_\_\_\_\_\_\_\_\_\_\_, од \_\_\_\_\_\_\_\_\_\_\_, којом је изабрао Понуду Извршиоца као најповољнију Понуду.

**ПРЕДМЕТ УГОВОРА**

**Члан 1.**

Предмет овог Уговора је набавка, транспорт и монтажа мобилијара, а у свему према  Понуди Извршиоца број \_\_\_\_\_\_\_\_\_од \_\_\_\_\_\_\_\_ 2023. године и обрасцу структуре понуђене  цене  која чини саставни део овог Уговора.

Врста добара је утврђена према потреби Наручиоца и понуди Извршиоца, а исказана је у спецификацији која је саставни део овог Уговора.

Извршилац ће испоручити и монтирати мобилијар за децу у свему према понуди број \_\_\_\_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_2023. године, важећим законским и подзаконским прописима, важећим техничким прописима, нормативима и стандардима, опште усвојеним правилима струке и стандарду пажње доброг привредника и лица одговорног за постављање и монтажу игралишта именованог од стране Наручиоца, изузев оних којима се врши прекорачење његових овлашћења (нпр: стварање нових финансијских обавеза или промена уговорених рокова и сл. ), према одредбама овог Уговора.

**ВРЕДНОСТ УГОВОРА**

**Члан 2.**

Уговорне стране утврђују да вредност предмета набавке износи: \_\_\_\_\_\_\_\_\_\_\_\_\_\_ динара без ПДВ-а (словима:\_\_\_\_\_\_\_\_\_\_\_\_\_\_\_\_), а добијена је на основу јединичних цена у складу са Понудом Извршиоца број \_\_\_\_\_\_\_\_\_\_\_ од \_\_\_\_\_\_\_\_\_2023. године.Износ ПДВ-а је \_\_\_\_\_\_\_\_\_\_\_\_\_\_динара, (словима: \_\_\_\_\_\_\_\_\_\_\_\_). Укупна цена са ПДВ-ом је \_\_\_\_\_\_\_\_\_\_\_\_\_\_\_\_динара, (словима\_\_\_\_\_\_\_\_\_\_\_\_\_\_\_\_\_\_\_\_).

Уговорена цена је фиксна по јединици мере и не може се мењати услед повећања цене елемената на основу којих је одређена.

У вредност предмета набавке урачуната је вредност добара, као и транспорт, утовар, истовар, услуга монтаже, као и претходни земљани радови на припреми подлоге за постављање и монтажу мобилијара.

**УСЛОВИ И НАЧИН ПЛАЋАЊА**

**Члан 3.**

Наручилац се обавезује да плаћање по овом Уговору изврши у року од 45 дана од дана пријема фактуре, потписаног записника о примопредаји за испоручена добра у целости са свим припадајућим сертификатима и атестима.

Понуђач је дужан да у рачуну наведе број Уговора.

**Члан 4.**

Извршилац се обавезује да добра испоручи и монтира опрему у року од 30 (словима: тридесет ) календарских дана рачунајући од дана увођења у посао Извршиоца од стране Наручиоца.

Уколико временске прилике онемогућавају испоруку и монтажу опреме, извршилац је у обавези да са истим застане, док се не стекну услови за њихов наставак.

**ОБАВЕЗЕ ИЗВРШИОЦА**

**Члан 5.**

Извршилац се обавезује да монтажу реквизита изведе у складу са важећим техничким прописима и овим Уговором, као и да исте по завршетку преда Наручиоцу радова, као и :

- да се строго придржава мера заштите на раду;

- да по завршеној испоруци и монтажи мобилијара одмах обавести Наручиоца да је завршио монтажу и да је спреман за њихову примопредају;

- да обезбеди безбедност свих лица приликом монтаже, тако да се Наручилац ослобађа свих одговорности према државним органима, што се тиче безбедности, прописа о заштити животне средине и радноправних прописа за време укупног трајања монтаже;

- да уредно води документацију предвиђену законом и другим прописима Републике Србије;

- да омогући вршење контроле испоруке и монтаже;

- да поступи по свим основаним примедбама и захтевима Наручиоца датим на основу извршене контроле и да у том циљу, у зависности од конкретне ситуације, о свом трошку, изврши поправку или рушење или поновно извођење монтаже, замену набављеног или уграђеног материјала, опреме или убрзања извођења монтаже када је запао у доцњу у погледу уговорених рокова извођења монтаже;

- да гарантује квалитет испоручене опреме и изведене монтаже, с тим да отклањању недостатка у гарантном року за изведену монтажу Извршилац мора да приступи у року од 10 дана;

- за укупан уграђени материјал и опрему Извршилац мора да има сертификате квалитета

и атесте у складу са стандардом SRPS EN 1176.

- да извођач отклони све евентуално начињене штете на постојећим инсталацијама, објектима, саобраћајницама, јавним површинама.

**ОБАВЕЗЕ НАРУЧИОЦА**

**Члан 8.**

Наручилац радова ће обезбедити лице за контролу испоруке и монтаже .

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 9.**

Извођач је дужан да преда Наручиоцу:

**- Гаранција за добро извршење посла**

Извођач се обавезује да, у року од седам дана од дана закључења овог Уговора, преда Наручиоцу једну бланко сопствену меницу, као обезбеђење за добро извршење посла, потврду о извршеној регистрацији менице, као и копију депо картона пословне банке са овлашћеним потписницима менице и меничног овлашћења, са овлашћењем да је Купац може сам попунити на износ од 10% од вредности Уговора без ПДВ-а, којом се гарантује квалитетно, уредно и потпуно испуњење уговорених обавеза Извођача, са роком важности 30 дана дужим од дана истека рока важности Уговора.

Наручилац се обавезује да регистровану меницу за добро извршење посла, менично овлашћење и копију депо картона врати пружаоцу услуга у року од 30 дана од дана престанка његових обавеза преузетих по основу овог Уговора.

- **Гаранција** **за отклањање грешака у гарантном року**

Извођач се обавезује да у тренутку примопредаје предмета јавне набавке преда наручиоцу **бланко сопствену меницу за отклањање грешака у гарантном року**, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо. Бланко сопствена меница за отклањање грешака у гарантном року се издаје **у висини 5% од укупне вредности Уговора без ПДВ-a.** Рок важења мора бити пет дана дужи од гарантног рока. Наручилац ће уновчити бланко сопствену меницу за отклањање грешака у гарантном року у случају да изабрани Понуђач не изврши обавезу отклањања квара који би могао да умањи могућност коришћења предмета Уговора у гарантном року.

**ГАРАНЦИЈА ЗА ИСПОРУЧЕНА ДОБРА**

**Члан 10.**

Извршилац гарантује да је изведена монтажа у време примопредаје у складу са Уговором, прописима и правилима струке и да нема мана које онемогућавају или умањују њихову вредност или њихову подобност за редовну употребу, односно употребу одређену Уговором.

Гарантни рок за квалитет испоручених добара и изведених радова износи \_\_\_\_\_\_\_\_ (словима: \_\_\_\_\_\_\_\_\_\_\_\_\_\_) месеца, (не мање од 24 месеца), и рачуна се од датума примопредаје предметних радова.

Извршилац је дужан да о свом трошку отклони све недостатке који се покажу у току гарантног рока, а који су наступили услед тога што се Извршилац није држао својих обавеза у погледу квалитета монтаже и материјала у року од 10 дана од пријема писаног захтева од стране Наручиоца.

Независно од права из гаранције, Наручилац има право да од извршиоца захтева накнаду штете која је настала као последица уградње материјала неодговарајућег квалитета.

**ПРИМОПРЕДАЈА**

**Члан 11.**

Примопредаја мобилијара врши се по завршетку монтаже реквизита.

Примопредаја радова врши се најкасније у року од 15 (петнаест) дана од завршетка монтаже реквизита.

Грешке, односно недостатке које утврди Наручилац у току извођења или приликом преузимања и предаје, Извршилац мора да отклони без одлагања. Уколико те недостатке Извшилац не почне да отклања у року од 10 (десет) дана и ако их не отклони у споразумно утврђеном року, Наручилац има право да те недостатке отклони преко другог лица на терет Извршиоца.

Евентуално уступање отклањања недостатака другом лицу, Наручилац ће учинити по тржишним ценама и са пажњом доброг привредника.

**ИЗМЕНЕ УГОВОРА**

**Члан 12.**

Купац може након закључења Уговора без спровођења поступка јавне набавке да повећа обим предмета набавке, с тим да вредност Уговора мора да буде мања до 10% од првобитне вредности Уговора, при чему укупна вредност повећања Уговора не може да буде већа од вредности из члана 160. тачка 2. Закона о јавним набавкама.

**ПРЕЛАЗНЕ И ЗАВРШНЕ ОДРЕДБЕ**

**Члан 13.**

Уговорне стране су сагласне да се на све међусобне односе који нису дефинисани овим Уговором непосредно примењују одредбе Закона о облигационим односима.

**Члан 14.**

Измене и допуне овог Уговора, наручилац и Извођач могу вршити искључиво анексом у писаној форми у складу са Уговором и Законом.

**Члан 15.**

Све евентуалне спорове, настале из овог Уговора, уговорне стране су сагласне да решавају споразумно, а уколико то није могуће уговарају надлежност Привредног суда у Зајечару.

**Члан 16.**

Уговор је сачињен у 6 (шест) истоветних примерака, од којих свака уговорна страна задржава по 3 (три) примерка за своје потребе.

|  |  |  |
| --- | --- | --- |
| **за Извршиоца** |  | **за Наручиоца** |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **, директор** |  | **Душан Белић, заменик начелника** |

***Напомена:*** *овај модел уговора представља садржину уговора који ће бити закључен са изабраним понуђачем коме уговор буде додељен. Ако понуђач без оправданих разлога одбије да закључи уговор о јавној набавци, након што му је уговор додељен, Наручилац ће реализовати средство обезбеђења за озбиљност понуде.*